ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
സ്വാതന്ത്ര്യസമര സേനാനി ഗോപാലകൃഷ്ണ ഗോഖലെയ്ക്ക് പ്രധാനമന്ത്രി ശ്രദ്ധാഞ്ജലി അർപ്പിച്ചു
മഹാനായ സ്വാതന്ത്ര്യസമര സേനാനി ഗോപാലകൃഷ്ണ ഗോഖലെയ്ക്ക് അദ്ദേഹത്തിന്റെ ജയന്തിദിനത്തിൽ പ്രധാനമന്ത്രി ശ്രീ. നരേന്ദ്ര മോദി ശ്രദ്ധാഞ്ജലി അർപ്പിച്ചു
രാജ്യസേവനത്തിനായി സമർപ്പിച്ചി അദ്ദേഹത്തിന്റെ ജീവിതം രാജ്യത്തെ ജനങ്ങൾക്ക് പ്രചോദനമായി തുടരുമെന്ന് പ്രധാനമന്ത്രി ട്വീറ്റിൽ പറഞ്ഞു.
പ്രധാനമന്ത്രിയുടെ ഓഫീസ്
കോപ്പൻഹേഗനിലെ ഇന്ത്യൻ സമൂഹവുമായുള്ള പ്രധാനമന്ത്രിയുടെ ആശയവിനിമയം
പ്രധാനമന്ത്രി ശ്രീ നരേന്ദ്ര മോദി, ഡെന്മാർക്ക് പ്രധാനമന്ത്രി മെറ്റെ ഫ്രെഡറിക്സണുമൊത്തു് കോപ്പൻഹേഗനിലെ ബെല്ല സെന്ററിൽ ഇന്ത്യൻ സമൂഹത്തെ അഭിസംബോധന ചെയ്യുകയും സംവദിക്കുകയും ചെയ്തു. വിദ്യാർത്ഥികൾ, ഗവേഷകർ, പ്രൊഫഷണലുകൾ, ബിസിനസ്സ് വ്യക്തികൾ എന്നിവരടങ്ങുന്ന ഡെൻമാർക്കിലെ ഇന്ത്യൻ സമൂഹത്തിലെ ആയിരത്തിലധികം അംഗങ്ങൾ പരിപാടിയിൽ പങ്കെടുത്തു.
പ്രധാനമന്ത്രി ഫ്രെഡറിക്സന്റെ ഇന്ത്യക്കാരോടുള്ള ഊഷ്മളതയെയും ആദരവിനേയും പ്രധാനമന്ത്രി അഭിനന്ദിക്കുകയും ഹരിത വളർച്ചയ്ക്കായി നൂതനമായ പരിഹാരങ്ങൾ കണ്ടെത്തുന്നതിന് ഇരു രാജ്യങ്ങൾക്കും ഒരുമിച്ച് പ്രവർത്തിക്കാൻ കഴിയുമെന്നും ഊന്നിപ്പറഞ്ഞു. ഡെൻമാർക്കിലെ ഇന്ത്യൻ സമൂഹം വഹിച്ച ക്രിയാത്മകമായ പങ്കിനെ അദ്ദേഹം അഭിനന്ദിച്ചു. ഇന്ത്യയുടെ സാമ്പത്തിക സാധ്യതകൾ അദ്ദേഹം ഉയർത്തിക്കാട്ടുകയും കൂടുതൽ ഇന്ത്യ-ഡെൻമാർക്ക് കൂട്ടുപ്രവർത്തനങ്ങൾ ക്ഷണിക്കുകയും ചെയ്തു.
(. ND..
ഉപരാഷ്ട്രപതിയുടെ കാര്യാലയം
അന്തരിച്ച മുൻ പ്രധാനമന്ത്രി ശ്രീ ഐ കെ ഗുജ്റാളിന്റെ സ്മരണയ്ക്കായി ഉപരാഷ്ട്രപതി അനുസ്മരണ തപാൽ സ്റ്റാമ്പ് പുറത്തിറക്കി
(മുൻ പ്രധാനമന്ത്രി ശ്രീ ഐ കെ ഗുജ്റാളിന്റെ സ്മരണാർഥമുള്ള തപാൽ സ്റ്റാമ്പ് വെർച്വലായി പുറത്തിറക്കി ഉപരാഷ്ട്രപതി ശ്രീ എം വെങ്കയ്യ നായിഡു അദ്ദേഹത്തിന് ആദരമർപ്പിച്ചു.
ശ്രീ ഗുജ്റാൾ വിജ്ഞാനിയും, മൃദുഭാഷിയും, മാന്യനായ രാഷ്ട്രീയക്കാരനുമായിരുന്നുവെന്ന് ശ്രീ നായിഡു പറഞ്ഞു. പ്രതിസന്ധികളും വെല്ലുവിളികളും നേരിട്ടപ്പോഴും മൂല്യങ്ങൾ കൈ വിടാൻ അദ്ദേഹം തയ്യാറായില്ല. നല്ല പെരുമാറ്റം കാഴ്ചവച്ച അദ്ദേഹം എല്ലായ്പോഴും മര്യാദ കാണിക്കുകയും രാഷ്ട്രീയത്തിൽ സൗഹൃദം സൃഷ്ടിക്കുകയും ചെയ്തുവെന്നും അദ്ദേഹം കൂട്ടിച്ചേർത്തു.
മുൻ പ്രധാനമന്ത്രിയെ ബഹുമുഖ വ്യക്തിത്വമെന്ന് വിശേഷിപ്പിച്ച ശ്രീ നായിഡു, അദ്ദേഹം നിരവധി പുസ്തകങ്ങൾ രചിച്ചിട്ടുണ്ടെന്നും കവിതകൾ വായിക്കുന്നത് ആസ്വദിച്ചുവെന്നും അനുസ്മരിച്ചു. ഇന്ത്യയുടെ വിദേശകാര്യ മന്ത്രിയായിരുന്ന കാലയളവിൽ അദ്ദേഹം അവതരിപ്പിച്ച 'ഗുജ്റാൾ സിദ്ധാന്തം' എപ്പോഴും സ്മരണീയമാണ്.
തങ്ങളുടെ എതിരാളികളെ ശത്രുക്കളായിട്ടല്ല എതിരാളികളായി കണക്കാക്കണമെന്ന് എല്ലാ രാഷ്ട്രീയക്കാരോടും അഭ്യർത്ഥിച്ച ഉപരാഷ്ട്രപതി, എല്ലാവരും നല്ല സാമൂഹ്യ ബന്ധം നിലനിർത്തണമെന്നും ആവശ്യപ്പെട്ടു. ‘‘രാഷ്ട്രം ആദ്യം” എന്ന നയം പിന്തുടരാൻ എല്ലാ കക്ഷികളോടും ആവശ്യപ്പെട്ട അദ്ദേഹം അഭിപ്രായവ്യത്യാസങ്ങൾ മാറ്റിവച്ച് ദേശീയ താൽപ്പര്യമനുസരിച്ച് വിദേശനയത്തെ പിന്തുണയ്ക്കണമെന്നും അഭ്യർഥിച്ചു.
ആരോഗ്യ, കുടുംബക്ഷേമ മന്ത്രാലയം
ഇതുവരെ 186.36 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഏപ്രിൽ 7 , 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 186.36 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.92 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 93
റെയില്വേ മന്ത്രാലയം
ചില സ്റ്റേഷനുകളിൽ പ്ലാറ്റ്ഫോം ടിക്കറ്റ് നിരക്ക് വർദ്ധിപ്പിച്ചിരിക്കുന്നത് ആൾക്കൂട്ടം വഴിയുണ്ടാകുന്ന കൊറോണ വ്യാപനം തടയുന്നതിനായുള്ള താൽക്കാലിക നടപടിയായാണ്
ന്യൂഡൽഹി , മാർച്ച് 05,2021
പ്ലാറ്റ്ഫോം ടിക്കറ്റ് നിരക്ക് വർധനയുമായി ബന്ധപ്പെട്ട് ചില മാധ്യമങ്ങളിൽ റിപ്പോർട്ടുകൾ വരുന്നുണ്ട്. പ്ലാറ്റ്ഫോം ടിക്കറ്റ് നിരക്ക് വർദ്ധന, യാത്രക്കാരുടെ സുരക്ഷയെ മുൻനിർത്തി താൽക്കാലിക നടപടി മാത്രമാണെന്നും സ്റ്റേഷനുകളിൽ ആൾകൂട്ടം ഉണ്ടാകുന്നത് തടയുന്നതിനും ആണെന്നും റെയിൽവേ അധികൃതർ അറിയിച്ചു.
ഇത് വർഷങ്ങളായി സ്വീകരിച്ചു പോരുന്ന നടപടി ആണ്.ഹ്രസ്വ കാലത്തേക്കു ആൾക്കൂട്ടം നിയന്ത്രണവിധേയമാക്കുന്നതിന് ഈ നടപടി സ്വീകരിക്കാറുണ്ട് എന്നും റെയിൽവേ അറിയിച്ചു.
ചില സംസ്ഥാനങ്ങളിൽ കൊവിഡ് കേസുകളുടെ എണ്ണം വർധിക്കുന്ന സാഹചര്യത്തിൽ, ആളുകൾ അനാവശ്യമായി പ്ലാറ്റ്ഫോമിൽ കൂട്ടം കൂടുന്നത് റെയിൽവേ നിരുത്സാഹപ്പെടുത്തുന്നു.
മേള, റാലി തുടങ്ങിയ പ്രത്യേക ആവശ്യങ്ങൾക്കനുസരിച്ച് പ്ലാറ്റ്ഫോമുകളിലെ ആൾക്കൂട്ടം നിയന്ത്രിക്കുന്നതിന് ടിക്കറ്റ് നിരക്ക് വർധിപ്പിക്കാനുള്ള അധികാരം 2015 മുതൽ ഡിആർഎം -കൾക്ക് ഉള്ളതായും റെയിൽവേ അധികൃതർ അറിയിച്ചു
ഇത് സംബന്ധിച്ച ഉത്തരവിനായി ക്ലിക്ക് ചെയ്യുക
https://static.pib.gov.in/WriteReadData/specificdocs/photo/2021/mar/ph20213501.jpeg
IE/SKY
(Visitor Counter : 113
മന്ത്രിസഭ
മനുഷ്യക്കടത്ത് തടയുന്നതിന് ഉഭയകക്ഷി സഹകരണത്തിനായി ഇന്ത്യയും മ്യാന്മറും തമ്മില് ഒപ്പുവെച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
മനുഷ്യക്കടത്ത് തടയുന്നതിനും മനുഷ്യക്കടത്തിലെ ഇരകളെ രക്ഷപ്പെടുത്താനും വീണ്ടെടുത്ത് സ്വദേശത്തേക്ക് തിരിച്ചു കൊണ്ടുവരാനും അവരെ പുനരധിവസിപ്പിക്കാനും ഇന്ത്യയും മ്യാന്മറും തമ്മില് ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ധാരണാ പത്രത്തിന്റെ ലക്ഷ്യങ്ങള്:ഇരു രാജ്യങ്ങളും തമ്മിലുള്ള സൗഹൃദ ബന്ധം ശക്തിപ്പെടുത്തുകയും മനുഷ്യക്കടത്ത് തടയാനും അതുമായി ബന്ധപ്പെട്ട് രക്ഷാപ്രവര്ത്തനങ്ങള്, പുനരധിവാസം, സ്വദേശത്തേക്ക് തിരിച്ചയക്കല് എന്നിവയില് ഉഭയകക്ഷി സഹകരണം വര്ദ്ധിപ്പിക്കുകയും ചെയ്യല്.എല്ലാതരത്തിലുമുള്ള മനുഷ്യക്കടത്ത് തടയാനും മനുഷ്യക്കടത്തിന്റെ ഇരകളെ സംരക്ഷിക്കാനും സഹായിക്കാനും സഹകരണം വര്ദ്ധിപ്പിക്കല്.മനുഷ്യക്കടത്ത് നടത്തുന്നവരെയും സംഘടിത ക്രൈം സിന്ഡിക്കേറ്റുക്കളെയും കുറിച്ചുള്ള അന്വേഷണവും വിചാരണയും വേഗത്തിലാക്കുമെന്ന് ഉറപ്പാക്കല്.കുടിയേറ്റ, അതിര്ത്തി നിയന്ത്രണ പ്രവര്ത്തനങ്ങള് ശക്തിപ്പെടുത്തുകയും മനുഷ്യക്കടത്ത് തടയാന് വിവിധ മന്ത്രാലയങ്ങളുമായും സംഘടനകളുമായും ചേര്ന്ന് തന്ത്രങ്ങള്ക്ക് രൂപം നല്കുകയും ചെയ്യല്.മനുഷ്യക്കടത്ത് തടയാനായി പ്രവര്ത്തക സംഘങ്ങള്/കര്മ്മസേനകള് എന്നിവ സ്ഥാപിക്കല്.മനുഷ്യക്കടത്ത് നടത്തുന്നവരെയും ഇരകളെയും കുറിച്ചുള്ള ഒരു ഡാറ്റാബേസ് സുരക്ഷിതവും രഹസ്യസ്വഭാവം കാത്തുസൂക്ഷിച്ചുകൊണ്ടും വികസിപ്പിക്കുകയും പങ്കുവെക്കുകയും ചെയ്യലും, ഇന്ത്യയ്ക്കും മ്യാന്മാറിനുമിടയ്ക്ക് പ്രത്യേക ഫോക്കല് പോയിന്റുകളിലൂടെ വിവരം കൈമാറുകയും ചെയ്യല്.ഇരുരാജ്യങ്ങളിലെയും നിര്ദ്ദിഷ്ട ഏജന്സികള്ക്ക് ശേഷി വികസന പരിപാടികള്.മനുഷ്യക്കടത്തിന്റെ ഇരകളെ രക്ഷിക്കല്, പുനരധിവസിപ്പിക്കല്, സ്വദേശത്തേക്ക് തിരിച്ചുകൊണ്ടുവരല്, പുനരധിവാസം എന്നിവയ്ക്കായി മാതൃകാ പ്രവര്ത്തന മാനനണ്ഡങ്ങള്ക്ക് രൂപം നല്കല്.
പശ്ചാത്തലം :
മനുഷ്യക്കടത്ത് ദേശീയ, അന്തര്ദേശീയ തലങ്ങളില് പടര്ന്നു പന്തലിച്ചതാണ്. മനുഷ്യക്കടത്തിന്റെ സങ്കീര്ണ്ണമായ സ്വഭാവം അതിനെ ആഭ്യന്തര, മേഖലാ, അന്തര്ദേശീയ തലങ്ങളില് നേരിടുന്നതിന് ബഹുമുഖ തന്ത്രങ്ങള് സ്വീകരിക്കാന് ആവശ്യപ്പെടുന്നുണ്ട്. ആഗോളപ്രസക്തിയുള്ള വിഷയമെന്ന നിലയില്, മനുഷ്യക്കടത്ത് തടയാന് അന്താരാഷ്ട്ര സഹകരണവും യോജിച്ചുള്ള പ്രവര്ത്തനവും അത്യാവശ്യമാണ്.
ഇന്ത്യയുടെയും മ്യാന്മറിന്റെയും അതിര്ത്തി നിയന്ത്രിക്കുന്ന ഏജന്സികള് തമ്മില് ആശയവിനിമയത്തിന് നേരിട്ടുള്ള മാര്ഗ്ഗങ്ങള് സ്വീകരിക്കുന്നത് മനുഷ്യക്കടത്ത് തടയാനും അതിര്ത്തി, മേഖലാ സഹകരണം പ്രോത്സാഹിപ്പിക്കുന്നതിനും പ്രയോജനപ്പെടും.
AM/ND-MRD
(Visitor Counter : 104
പ്രധാനമന്ത്രിയുടെ ഓഫീസ്
77-ാമത് സ്വാതന്ത്ര്യ ദിനത്തോടനുബന്ധിചുള്ള രാഷ്ട്രപതിയുടെ പ്രസംഗം വരും നാളുകളിൽ സർവതോമു ഖമായ പുരോഗതിക്കുള്ള കാഴ്ചപ്പാട് അവതരിപ്പിക്കുന്നു: പ്രധാനമന്ത്രി
77-ാം സ്വാതന്ത്ര്യ ദിനത്തോടനുബന്ധിച്ച് രാഷ്ട്രപതി ശ്രീമതി ദ്രൗപതി മുർമു രാഷ്ട്രത്തോടുള്ള അഭിസംബോധന പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഇന്ത്യയുടെ വികസന കുതിപ്പുകളുടെ രൂപരേഖയും വരാനിരിക്കുന്ന കാലത്ത് സർവതോന്മുഖമായ പുരോഗതിക്കായുള്ള കാഴ്ചപ്പാട് അവതരിപ്പിക്കുന്നതുമായ രാഷ്ട്രപതി ജിയുടെ വളരെ പ്രചോദനാത്മകമായ ഒരു പ്രസംഗം."
ND
(
പ്രധാനമന്ത്രിയുടെ ഓഫീസ്
കോവിഡ് 19 വാക്സിന് ഗവേഷണ, നിര്മ്മാണവുമായി ബന്ധപ്പെട്ട അവലോകനയോഗത്തില് പ്രധാനമന്ത്രി അധ്യക്ഷത വഹിച്ചു
കോവിഡ്-19 നെതിരായ വാക്സിന് നിര്മാണ ഗവേഷണപ്രവര്ത്തനങ്ങള്, പരിശോധനാ സംവിധാനം, സമ്പര്ക്ക പട്ടികയില് ഉള്ളവരെ കണ്ടെത്തല്, മരുന്നു നിര്മ്മാണം തുടങ്ങിയവയുമായി ബന്ധപ്പെട്ട് ഇന്ന് നടന്ന അവലോകനയോഗത്തില് പ്രധാനമന്ത്രി ശ്രീ നരേന്ദ്ര മോദി അധ്യക്ഷത വഹിച്ചു.
കേന്ദ്ര ആരോഗ്യമന്ത്രി ഡോ. ഹര്ഷ് വര്ദ്ധന്, നീതി ആയോഗ് അംഗം , പ്രിന്സിപ്പല് സയന്റിഫിക് അഡൈ്വസര്, മുതിര്ന്ന ശാസ്ത്രജ്ഞര്, ഉദ്യോഗസ്ഥര് എന്നിവര് യോഗത്തില് പങ്കെടുത്തു.
വാക്സിന് ഗവേഷണ പ്രവര്ത്തനങ്ങളില് ഏര്പ്പെട്ടിരിക്കുന്ന ഇന്ത്യന് വാക്സിന് ഡെവലപ്പര്മാരുടെയും നിര്മാതാക്കളുടെയും പരിശ്രമങ്ങളെ അഭിനന്ദിച്ച പ്രധാനമന്ത്രി ഈ മേഖലയില് ഗവണ്മെന്റിന്റെ എല്ലാ പിന്തുണയും തുടരുമെന്ന് വാഗ്ദാനം ചെയ്തു.
നിയന്ത്രണ പരിഷ്കരണങ്ങള്  ചലനാത്മക പ്രവര്ത്തനമാണെന്നും നൂതന സമീപനരീതികള് ഉയര്ന്നു വരുന്നതിനാല് എല്ലാ മേഖലകളിലും മുന്കൂട്ടിയുള്ള പ്രവര്ത്തനങ്ങള് അനിവാര്യമാണെന്നും പ്രധാനമന്ത്രി പറഞ്ഞു.
വാക്സിന് വിതരണത്തിനായുള്ള ആരോഗ്യ മന്ത്രാലയത്തിന്റെ സമഗ്ര സമ്പ്രദായത്തിന്റെ നിലവിലെ സ്ഥിതി പ്രധാനമന്ത്രി പരിശോധിച്ചു. ആവശ്യത്തിന് വാക്സിന് സംഭരിക്കാനുള്ള സംവിധാനം, ശേഖരിച്ച വസ്തുക്കള് വലിയതോതില് സൂക്ഷിക്കുന്നതിനുള്ള സാങ്കേതിക വിദ്യ, ചെറു യൂണിറ്റുകളിലേക്കുള്ള നിറയ്ക്കല്, ഫലപ്രദമായ വിതരണ സംവിധാനം എന്നിവക്കുള്ള തയ്യാറെടുപ്പുകള് പ്രധാനമന്ത്രി അവലോകനം ചെയ്തു.
സീറോ സര്വൈലന്സും കോവിഡ് ടെസ്റ്റുകളും വര്ദ്ധിപ്പിക്കേണ്ടതുണ്ടെന്ന് പ്രധാനമന്ത്രി പറഞ്ഞു. നിരന്തരം പരിശോധന നടത്താനും, ചെലവ് കുറഞ്ഞ മാര്ഗത്തില് വേഗത്തില് ഫലം ലഭിക്കുകയും ചെയ്യുന്ന സൗകര്യം എല്ലാവര്ക്കും എത്രയും പെട്ടെന്ന് ലഭ്യമാക്കണമെന്നും അദ്ദേഹം പറഞ്ഞു.
പാരമ്പര്യ ചികിത്സാ രീതികള് തുടര്ച്ചയായുള്ള നിരന്തര ശാസ്ത്രീയ പരിശോധനകള്ക്ക് വിധേയമാക്കേണ്ടതിന്റെ ആവശ്യം പ്രധാനമന്ത്രി എടുത്തുപറഞ്ഞു. തെളിവ് അടിസ്ഥാനമാക്കിയുള്ള ഗവേഷണ പ്രവര്ത്തനങ്ങള് നടത്തുകയും പ്രതിസന്ധിഘട്ടത്തില് വിശ്വാസ്യതയുള്ള പരിഹാരമാര്ഗങ്ങള് നിര്ദ്ദേശിക്കുകയും ചെയ്യുന്ന ആയുഷ് മന്ത്രാലയത്തിന്റെ പ്രവര്ത്തനങ്ങളെ പ്രധാനമന്ത്രി അഭിനന്ദിച്ചു.
രാജ്യത്തിന് മാത്രമല്ല, മുഴുവന് ലോകത്തിനും ചെലവുകുറഞ്ഞതും എളുപ്പത്തില് ലഭ്യമായതുമായ പരിശോധനാ സംവിധാനം, വാക്സിന്, മരുന്നുകള് എന്നിവ ലഭ്യമാക്കാനുള്ള ഇന്ത്യയുടെ പ്രതിജ്ഞാബദ്ധത അദ്ദേഹം ആവര്ത്തിച്ചു വ്യക്തമാക്കി.
കോവിഡിനെതിരെ ജാഗ്രത തുടരാനും എല്ലാതലത്തിലും സജ്ജരായിരിക്കാനും പ്രധാനമന്ത്രി ശ്രീ നരേന്ദ്ര മോദി അവലോകനയോഗത്തില് ആഹ്വാനം ചെയ്തു
(
പ്രധാനമന്ത്രിയുടെ ഓഫീസ്
കാർഗിൽ വിജയ ദിവസത്തിൽ പ്രധാനമന്ത്രി സൈനികർക്ക് പ്രണാമമർപ്പിച്ചു
ന്യൂഡൽഹി, 26 ജൂലൈ 2020
കാർഗിൽ വിജയ ദിവസത്തിൽ പ്രധാനമന്ത്രി നരേന്ദ്രമോദി രാജ്യത്തിനുവേണ്ടി സേവനം അനുഷ്ഠിക്കുന്ന സായുധ സൈനികർക്ക് പ്രണാമമർപ്പിച്ചു.
" കാർഗിൽ വിജയ ദിവസ ത്തിൽ 1999 ൽ നമ്മുടെ രാജ്യത്തെ ശക്തമായി പ്രതിരോധിച്ച നമ്മുടെ സായുധ സേനകളുടെ ധീരതയെ നാം സ്മരിക്കുന്നു. അവരുടെ ധീരത തലമുറകളെ പ്രചോദിപ്പിച്ചു കൊണ്ടിരിക്കുന്നു."
അദ്ദേഹം ട്വിറ്ററിൽ കുറിച്ചു.
(
പ്രധാനമന്ത്രിയുടെ ഓഫീസ്
അടിയന്തരാവസ്ഥയ്ക്കെതിരെ പ്രതിഷേധിക്കുകയും ജനാധിപത്യചൈതന്യത്തിനു കരുത്തേകാൻ പ്രവർത്തിക്കുകയും ചെയ്തവർക്ക് പ്രധാനമന്ത്രി ശ്രദ്ധാഞ്ജലിയർപ്പിച്ചു
നമ്മുടെ ഭരണഘടന ആഘോഷിക്കുന്ന മൂല്യങ്ങൾക്കു നേർവിപരീതമായിരുന്നു ജനാധിപത്യത്തിന്റെ ഇരുണ്ട നാളുകളെന്നു പ്രധാനമന്ത്രി ശ്രീ നരേന്ദ്ര മോദി പറഞ്ഞു.
അടിയന്തരാവസ്ഥ പ്രഖ്യാപിച്ചതിന്റെ വാർഷികദിനത്തിൽ പ്രധാനമന്ത്രി ട്വീറ്റ് ചെയ്തതിങ്ങനെ:
“അടിയന്തരാവസ്ഥയ്ക്കെതിരെ പ്രതിഷേധിക്കുകയും ജനാധിപത്യ ചൈതന്യത്തിനു കരുത്തേകാൻ പ്രവർത്തിക്കുകയും ചെയ്ത എല്ലാ ധീരർക്കും ഞാൻ ശ്രദ്ധാഞ്ജലിയർപ്പിക്കുന്നു. നമ്മുടെ ഭരണഘടന ആഘോഷിക്കുന്ന മൂല്യങ്ങൾക്കു വിരുദ്ധമായ #DarkDaysOfEmergency  നമ്മുടെ ചരിത്രത്തിൽ മറക്കാനാകാത്ത കാലഘട്ടമായി തുടരുന്നു.”
ND
(
പ്രത്യേക സേവനങ്ങളും ഫീച്ചറുകളും
കേരളത്തിലെ ട്രൈബൽ ആർട്ടിസാൻ എംപാനൽമെന്റ് മേളകൾ  സമാപിച്ചു
ആറാമത്തെയും അവസാനത്തെയും മേള സുൽത്താൻ ബത്തേരിയിൽ സംഘടിപ്പിച്ചു
വയനാട്: ആഗസ്റ്റ് 12, 2023
ട്രൈബൽ കോഓപ്പറേറ്റീവ് മാർക്കറ്റിംഗ് ഡെവലപ്മെന്റ് ഫെഡറേഷൻ ഓഫ് ഇന്ത്യ ലിമിറ്റഡ്-TRIFED, കേരളത്തിൽ സംഘടിപ്പിച്ച ട്രൈബൽ ആർട്ടിസാൻ എംപാനൽമെന്റ് മേളകൾ  ഇന്ന് വായനാടിലെ സുൽത്താൻ ബത്തേരിയിൽ സമാപിച്ചു. പ്രതിഭാധനരായ ആദിവാസി കരകൗശല തൊഴിലാളികളെ എംപാനൽ ചെയ്യാനും അവരുടെ അനിതരസാധാരണമായ കരകൗശല വൈദഗ്ദ്ധ്യത്തിന് അംഗീകാരം നൽകാനും മേളകൾ വേദിയായി. തദ്ദേശീയ സമൂഹങ്ങളെ ശാക്തീകരിക്കുന്നതിനും അവരുടെ സാംസ്കാരിക പൈതൃകം സംരക്ഷിക്കുന്നതിനുമുള്ള TRIFED ന്റെ ശ്രമങ്ങളുടെ ഭാഗമായി ആയിരുന്നു ഉദ്യമം. കേരളത്തിലെ ആറാമത്തെയും അവസാനത്തെയും മേള ആണ് സുൽത്താൻ ബത്തേരിയിൽ സംഘടിപ്പിച്ചത്.
ഇടുക്കി ജില്ലയിലെ മറയൂർ, തേക്കടി; തൃശൂർ ജില്ലയിലെ ചാലക്കുടി; പാലക്കാടിലെ അട്ടപ്പാടി; വായനാടിലെ മീനങ്ങാടി എന്നിവിടങ്ങളിലാണ് ഇതുവരെ മേളകൾ നടന്നത്. ഗോത്രവർഗ ജനസംഖ്യ കണക്കിലെടുത്താണ് സ്ഥലങ്ങൾ തിരഞ്ഞെടുത്തത്.
ഗോത്രവിഭാഗങ്ങളുടെ അസാധാരണമായ കലാവൈഭവം, അതുല്യമായ പാരമ്പര്യങ്ങൾ, ശ്രദ്ധേയമായ നൈപുണ്യങ്ങൾ എന്നിവ മേളകളിൽ പ്രദർശിപ്പിച്ചു. കരകൗശല മേഖലയിലെ ഡിസൈനർമാർ, കയറ്റുമതി സ്ഥാപനങ്ങൾ, ബന്ധപ്പെട്ട പങ്കാളികൾ തുടങ്ങിയവരുമായി സഹകരിച്ച് പ്രവർത്തിക്കാനുള്ള അവസരങ്ങൾ, സ്ഥായിയായ പിന്തുണ, വിപണി പ്രവേശനം എന്നിവ എംപാനൽമെന്റ് പ്രക്രിയയിലൂടെ ഉറപ്പാക്കി.
നൈപുണ്യ വികസന പരിശീലന പരിപാടികളിലൂടെ ഗോത്ര ഉത്പന്നങ്ങൾ കൂടുതൽ മെച്ചപ്പെടുത്തുന്നതിന് TAeM എംപാനൽമെന്റ് ആദിവാസി കരകൗശല തൊഴിലാളികളെ സഹായിക്കും. വിപണികളിലേക്ക് നേരിട്ട് പ്രവേശനം ലഭിക്കുന്നതിന് സഹായിക്കുകയും ഓൺലൈൻ, ഓഫ്ലൈൻ മാർഗ്ഗങ്ങളിലൂടെ ദേശീയ അന്തർദേശീയ വിപണി ബന്ധങ്ങൾ പ്രയോജനപ്പെടുത്താനാവുകയും ചെയ്യും.
കൈകൊണ്ട് നെയ്ത തുണിത്തരങ്ങൾ, സങ്കീർണ്ണമായ ആഭരണങ്ങൾ, ഗംഭീരമായ മരപ്പണികൾ, വിശിഷ്ടമായ മൺപാത്രങ്ങൾ, വിസ്മയിപ്പിക്കുന്ന ചിത്ര രചനകൾ എന്നിവയുൾപ്പെടെ ആദിവാസികളുടെ വ്യതിരിക്തമായ സ്വത്വവും സാംസ്കാരിക മുദ്രയും പ്രതിഫലിപ്പിക്കുന്ന ഗോത്ര കലാരൂപങ്ങളുടെ ഒരു നിരയാണ് മേളകളിൽ പ്രദർശിപ്പിച്ചത്.
(Visitor Counter : 9
പ്രധാനമന്ത്രിയുടെ ഓഫീസ്
പുരുഷന്മാരുടെ 10,000 മീറ്റർ റേസ് വാക്കിൽ വെങ്കല മെഡൽ നേടിയതിന് പ്രധാനമന്ത്രി സന്ദീപ് കുമാറിനെ അഭിനന്ദിച്ചു
കോമൺവെൽത്ത് ഗെയിംസിൽ പുരുഷന്മാരുടെ 10,000 മീറ്റർ റേസ് വാക്കിൽ വെങ്കല മെഡൽ നേടിയതിന് പ്രധാനമന്ത്രി ശ്രീ നരേന്ദ്ര മോദി സന്ദീപ് കുമാറിനെ അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
“നമ്മുടെ റേസ് വാക്കിംഗ് ടീം ബർമിംഗ്ഹാം ഗെയിമുകളിൽ മികവ് പുലർത്തുന്നത് കാണാൻ സന്തോഷമുണ്ട്. 10,000 മീറ്റർ ഇനത്തിൽ വെങ്കല മെഡൽ നേടിയ സന്ദീപ് കുമാറിന് അഭിനന്ദനങ്ങൾ. അദ്ദേഹത്തിന്റെ വരാനിരിക്കുന്ന ശ്രമങ്ങൾക്ക് ആശംസകൾ നേരുന്നു."
--ND--
(Good to see our race walking contingent excel at the Birmingham games. Congratulations to Sandeep Kumar for winning a Bronze medal in the 10,000m event. Wishing him the very best for his upcoming endeavours. #Cheer4India pic.twitter.com/smFkgXVAPy
— Narendra Modi  August 7, 2022
ഭൗമശാസ്ത്ര മന്ത്രാലയം
ജൂലൈ 17 ന് ഭാഗിക ചന്ദ്രഗ്രഹണം
ഈ മാസം 17ാം തീയതി നടക്കുന്ന ഭാഗിക ചന്ദ്രഗ്രഹണം ഇന്ത്യയില് ദൃശ്യമാകും. ഉച്ചയ്ക്ക് 1 മണി 31 മിനിറ്റിന് ഗ്രഹണം ആരംഭിക്കും. പരമാവധി ഭാഗിക ഗ്രഹണം 3 മണി ഒരു മിനിറ്റിനായിരിക്കും. ഭാഗിക ഗ്രഹണം 4 മണി 30 മിനിറ്റിന് അവസാനിക്കും.
അരുണാചല് പ്രദേശിന്റെ വടക്കു കിഴക്കന് പ്രദേശങ്ങളിലൊഴികെ രാജ്യത്തെ മറ്റെല്ലാ സ്ഥലത്തും ഗ്രഹണം ദൃശ്യമായിരിക്കും. അരുണാചല് പ്രദേശില് ഗ്രഹണത്തിന്റെ പരിസമാപ്തി ദൃശ്യമാകില്ല. ആസ്ട്രേലിയ, വടക്കു കിഴക്കന് ഭാഗം ഒഴികെയുള്ള ഏഷ്യ, ആഫ്രിക്ക, വടക്കേ അറ്റത്തെ സ്കാന്ഡിനേവിയ ഒഴിച്ചുള്ള യൂറോപ്പ്, ദക്ഷിണ അമേരിക്കയുടെ ഭൂരിഭാഗം പ്രദേശങ്ങള് എന്നിവിടങ്ങളില് ചന്ദ്രഗ്രഹണം ദൃശ്യമായിരിക്കും. രണ്ടു മണിക്കൂര് 59 മിനിറ്റാണ് ഗ്രഹണത്തിന്റെ മൊത്തം ദൈര്ഘ്യം.
ND/MRD
(Visitor Counter : 48
ഇലക്ട്രോണിക്സ് & ഐ.ടി മന്ത്രാലയം
ഐടി ഹാർഡ്വെയറിനുള്ള ഉൽപ്പാദനബന്ധിത ആനുകൂല്യപദ്ധതി 2.0 ന് കേന്ദ്രമന്ത്രിസഭയുടെ അംഗീകാരം
ഐടി ഹാർഡ്വെയറിനായുള്ള 17,000 കോടി രൂപയുടെ ഉൽപ്പാദനബന്ധിത ആനുകൂല്യപദ്ധതി 2.0 ന് കേന്ദ്രമന്ത്രിസഭയുടെ അംഗീകാരം.
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗമാണു പദ്ധതിക്ക് ഇന്ന് അംഗീകാരം നൽകിയത്.
സാഹചര്യം:
· കഴിഞ്ഞ 8 വർഷത്തിനിടയിൽ ഇന്ത്യയിലെ ഇലക്ട്രോണിക്സ് ഉൽപ്പാദനം 17% സംയുക്ത വാർഷിക വളർച്ചാനിരക്ക്  എന്ന നിലയിൽ സ്ഥിരമായ വളർച്ച കൈവരിച്ചു. ഈ വർഷം അത് ഉൽപ്പാദനത്തിൽ 105 ബില്യൺ യുഎസ് ഡോളർ  എന്ന പ്രധാന മാനദണ്ഡം മറികടന്നു.
· ലോകത്ത് ഏറ്റവും കൂടുതൽ മൊബൈൽ ഫോൺ നിർമിക്കുന്ന രണ്ടാമത്തെ രാജ്യമായി ഇന്ത്യ മാറി. മൊബൈൽ ഫോണുകളുടെ കയറ്റുമതി ഈ വർഷം 11 ബില്യൺ യുഎസ് ഡോളർ  എന്ന പ്രധാന നാഴികക്കല്ലു പിന്നിട്ടു.
· ആഗോള ഇലക്ട്രോണിക്സ് നിർമാണ ആവാസവ്യവസ്ഥ ഇന്ത്യയിലേക്കു വരികയാണ്. ഇന്ത്യ പ്രധാന ഇലക്ട്രോണിക്സ് നിർമാണ രാജ്യമായി ഉയർന്നുവരുന്നു.
· മൊബൈൽ ഫോണുകൾക്കായുള്ള ഉൽപ്പാദനബന്ധിത ആനുകൂല്യപദ്ധതിയുടെ  വിജയത്തിന്റെ പശ്ചാത്തലത്തിൽ, ഐടി ഹാർഡ്വെയറിനായുള്ള പിഎൽഐ പദ്ധതി 2.0 ന് കേന്ദ്ര മന്ത്രിസഭ ഇന്ന് അംഗീകാരം നൽകി.
പ്രധാന സവിശേഷതകൾ:
· ഐടി ഹാർഡ്വെയറിനായുള്ള പിഎൽഐ പദ്ധതി 2.0 ലാപ്ടോപ്പുകൾ, ടാബ്ലെറ്റുകൾ, ഓൾ-ഇൻ-വൺ പിസികൾ, സെർവറുകൾ, അൾട്രാ സ്മോൾ ഫോം ഫാക്ടർ ഉപകരണങ്ങൾ എന്നിവ ഉൾക്കൊള്ളുന്നു.
· 17,000 കോടി രൂപയാണു പദ്ധതിയുടെ ബജറ്റ് വിഹിതം.
· ഈ പദ്ധതിയുടെ കാലാവധി 6 വർഷം.
· 3.35 ലക്ഷം കോടി രൂപയുടെ അധിക ഉൽപ്പാദനം പ്രതീക്ഷിക്കുന്നു.
· പ്രതീക്ഷിക്കുന്ന അധിക നിക്ഷേപം 2430 കോടി രൂപ.
· നേരിട്ടുള്ള 75,000 തൊഴിലവസരങ്ങളുടെ വർധന പ്രതീക്ഷിക്കുന്നു.
പ്രാധാന്യം:
· എല്ലാ ആഗോള ഭീമന്മാരുടെയും വിശ്വസനീയമായ വിതരണശൃംഖലാപങ്കാളിയായി ഇന്ത്യ വളരുകയാണ്. വൻകിട ഐടി ഹാർഡ്വെയർ കമ്പനികൾ ഇന്ത്യയിൽ ഉൽപ്പാദനസൗകര്യങ്ങൾ സ്ഥാപിക്കാൻ താൽപ്പര്യം പ്രകടിപ്പിച്ചിട്ടുണ്ട്. രാജ്യത്തിനകത്തു മികച്ച ആവശ്യകതയുള്ള കരുത്തുറ്റ ഐടി സേവനവ്യവസായം ഇതിനു കൂടുതൽ പിന്തുണയേകുന്നു.
പല പ്രമുഖ കമ്പനികളും ഇന്ത്യയിൽ സ്ഥിതിചെയ്യുന്ന കേന്ദ്രത്തിൽനിന്ന് ഇന്ത്യക്കുള്ളിലെ ആഭ്യന്തരവിപണികളിൽ വിതരണം ചെയ്യാനും ഇന്ത്യയെ കയറ്റുമതി കേന്ദ്രമാക്കി മാറ്റാനും ആഗ്രഹിക്കുന്നു.
-ND-
(Visitor Counter : 72
പ്രധാനമന്ത്രിയുടെ ഓഫീസ്
തമിഴ്നാട് ബസ് അപകടത്തിൽ ഉണ്ടായ ജീവഹാനിയിൽ പ്രധാനമന്ത്രി അനുശോചനം അറിയിച്ചു
തമിഴ്നാട്ടിലെ നീലഗിരി ജില്ലയിലുണ്ടായ ബസ് അപകടത്തിലുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം അറിയിച്ചു. തന്റെ ചിന്തകളും പ്രാർത്ഥനകളും ദുഃഖിതരായ കുടുംബങ്ങൾക്കൊപ്പമാണെന്നും അദ്ദേഹം പറഞ്ഞു.
മരിച്ച ഓരോരുത്തരുടെയും അടുത്ത ബന്ധുക്കൾക്ക് 2 ലക്ഷം രൂപയും, പരിക്കേറ്റവർക്ക് 50,000 രൂപ വീതവും പ്രധാനമന്ത്രിയുടെ പിഎംഎൻആർഎഫിൽ നിന്ന് സഹായധനം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"തമിഴ്നാട്ടിലെ നീലഗിരി ജില്ലയിലെ കൂനൂരിനടുത്ത് ബസ് അപകടത്തിൽ ഉണ്ടായ ജീവഹാനിയിൽ വേദനയുണ്ട്. എന്റെ ചിന്തകൾ ദുഃഖിതരായ കുടുംബങ്ങളോടൊപ്പമാണ്. പരിക്കേറ്റവർ ഉടൻ സുഖം പ്രാപിക്കട്ടെ എന്ന് പ്രാർത്ഥിക്കുന്നു. പിഎംഎൻആർഎഫിൽ നിന്ന് മരിച്ചവരുടെ അടുത്ത ബന്ധുക്കൾക്ക് 2 ലക്ഷം രൂപയും, പരിക്കേറ്റവർക്ക് 50,000 രൂപവീതവും ധനസഹായം നൽകും'
വാര്ത്താവിതരണ പ്രക്ഷേപണ മന്ത്രാലയം
51-മത് ഐ എഫ് എഫ് ഐ-യിൽ അന്താരാഷ്ട്ര മത്സര വിഭാഗത്തിൽ പങ്കെടുക്കുന്ന ചിത്രങ്ങളുടെ പട്ടികയായി
51-മത് ഐ എഫ് എഫ് ഐ-യിൽ അന്താരാഷ്ട്ര മത്സര വിഭാഗത്തിൽ പങ്കെടുക്കുന്ന ചിത്രങ്ങളുടെ പട്ടികയായി. ലോകമെമ്പാടുമുള്ള ചിത്രങ്ങളിൽ നിന്നും തിരഞ്ഞെടുത്തവയാണ് മേളയിൽ പ്രദർശിപ്പിക്കുക. ഈ വർഷത്തെ മികച്ച ചില ചിത്രങ്ങളാണ് മേളയിൽ മത്സര ഭാഗത്തിൽ ഉൾപ്പെടുത്തിയിരിക്കുന്നത്. സുവർണ ചകോരത്തിനും മറ്റു പുരസ്കാരങ്ങൾക്കും ആയി 15 ചിത്രങ്ങളാണ് തെരഞ്ഞെടുത്തിട്ടുള്ളത്.
തിയാഗോ ഗ്യുടസിന്റെ പോർച്ചുഗീസ് ചിത്രം 'ദ ഡൊമൈൻ', ആൻഡേഴ്സ് റഫിന്റെ ഡാനിഷ് ചിത്രം 'ഇൻ ടു ദി ഡാർക്നെസ്', കമെൻ കലെവിന്റെ ബൾഗേറിയൻ-ഫ്രഞ്ച് ചിത്രം 'ഫെബ്രുവരി', നിക്കോളാസ് മോറിയുടെ ഫ്രഞ്ച് ചിത്രം 'മൈ ബെസ്റ്റ് പാർട്ട്', പിയോറ്റർ ദോമലിയൂസ്കിയുടെ പോളിഷ്-ഐറിഷ് ചിത്രം 'ഐ നെവർ ക്രൈ', ലിയാനാർഡോ മെഡലിന്റെ ചിലിയൻ ചിത്രം 'ലാ വെറോണിക്ക ', ഷിൻ സു വോണ്ണിന്റെ ദക്ഷിണ കൊറിയൻ ചിത്രം 'ലൈറ്റ് ഫോർ ദി യൂത്ത്', ലൂയിസ് പറ്റിനോയുടെ സ്പാനിഷ് ചിത്രം 'റെഡ് മൂൺ ടൈഡ്', അലീ ഗവിറ്റാന്റെ ഇറാനിയൻ ചിത്രം 'ഡ്രീം എബൗട്ട് സൊഹ്റാബ്', രാമിൻ റസൂലിയുടെ അഫ്ഗാൻ-ഇറാനിയൻ ചിത്രം 'ദ ഡോഗ് ഡിഡ് നോട് സ്ലീപ് ലാസ്റ്റ് നൈറ്റ്', കോ ചെൻ നിയെന്റെ തായ്വാനീസ് ചിത്രം 'ദി സൈലന്റ് ഫോറസ്റ്റ്', ദാരിയ ഓനിഷ്ചെങ്കോയുടെ ഉക്രേനിയൻ-സ്വിസ് ചിത്രം 'ദി ഫോർഗോട്ടൻ ', എന്നിവയാണ് മത്സരവിഭാഗത്തിലെ വിദേശ ചിത്രങ്ങൾ. കൃപാൽ കലിതയുടെ 'ബ്രിഡ്ജ്', സിദ്ധാർത്ഥ് ത്രിപാഠിയുടെ 'എ ഡോഗ് ആൻഡ് ഹിസ് മാൻ', ഗണേശ് വിനായകൻ സംവിധാനം ചെയ്ത 'തേൻ' എന്നിവയാണ് മത്സര വിഭാഗത്തിൽ ഉൾപ്പെട്ട ഇന്ത്യൻ ചിത്രങ്ങൾ.
രാജ്യരക്ഷാ മന്ത്രാലയം
രാഷ്ട്രപതി ശ്രീ രാം നാഥ് കോവിന്ദ് നാവികസേനയുടെ പ്രവർത്തന പ്രദർശനം വീക്ഷിച്ചു; ഇന്ത്യൻ വിമാനവാഹിനിക്കപ്പൽ വിക്രാന്ത് രാഷ്ട്രപതി സന്ദർശിച്ചു
കൊച്ചി: ഡിസംബർ 22, 2021
എറണാകുളം ചാനലിൽ നടന്ന ഇന്ത്യൻ നാവിക സേനയുടെ ശക്തി പ്രകടനം രാഷ്ട്രപതി ശ്രീ രാം നാഥ് കോവിന്ദ് ഇന്ന് വീക്ഷിച്ചു. കേരള ഗവർണർ ശ്രീ ആരിഫ് മുഹമ്മദ് ഖാൻ, ഫ്ലാഗ് ഓഫീസർ കമാൻഡിംഗ്-ഇൻ-ചീഫ്, വൈസ് അഡ്മിറൽ എം. എ. ഹമ്പിഹോളി തുടങ്ങിയവരും രാഷ്ട്രപതിയെ അനുഗമിച്ചു
40 മിനിറ്റ് നീണ്ട പ്രകടനത്തിൽ ഇന്ത്യൻ കപ്പലുകൾ, വിമാനങ്ങൾ എന്നിവയുടെ പ്രഹരശേഷി പ്രദർശിപ്പിച്ചു. തീര മേഖലകളിലെ ലക്ഷ്യസ്ഥാനങ്ങൾ തിരിച്ചറിഞ്ഞ് ഭേദിക്കുക, അതിവേഗ ഇന്റർസെപ്റ്റർ കപ്പലുകളുടെ പോർയാത്ര, നാവികസേന ഹെലികോപ്റ്ററുകളുടെ തീരദേശ ആക്രമണം/പോർമുഖത്തെ ചരക്കുനീക്കം തുടങ്ങിയവയും പ്രദർശനത്തിൽ ഉൾപ്പെട്ടു.
നാവികസേനയുടെ പരിശീലന കപ്പൽ തരംഗിണിയുടെ പാമരം, ആയുധ സംവിധാനങ്ങൾ എന്നിവ പോരാട്ടസജ്ജമാക്കുന്നത് ഇന്നത്തെ പ്രത്യേകതയായിരുന്നു. കൂടാതെ കോളം  രീതിയിൽ അണിനിരന്ന നാവികസേന കപ്പലുകളുടെ സ്റ്റീം പാസ്റ്റും ഇന്ന് നടന്നു. രാഷ്ട്രപതിയോടുള്ള ആദരസൂചകമായി കപ്പലുകളിൽ നിന്ന് മൂന്നുവട്ടം ജയ് വിളികൾ ഉയർത്തി. നാവികസേന ബാൻഡിന്റെ പ്രകടനം, ഫ്ലൈ പാസ്റ്റ് എന്നിവയോടുകൂടിയാണ് പരിപാടി സമാപിച്ചത്.
നിലവിൽ കൊച്ചി കപ്പൽ ശാലയിൽ നിർമാണത്തിലിരിക്കുന്ന തദ്ദേശീയ വിമാനവാഹിനി കപ്പൽ വിക്രാന്ത് രാഷ്ട്രപതി സന്ദർശിച്ചു. രാജ്യത്തിന്റെ പരമോന്നത സൈന്യാധിപൻ കപ്പലിൽ നടത്തുന്ന ആദ്യ സന്ദർശനമായിരുന്നു ഇത്. കപ്പൽ പ്രവർത്തന സജ്ജമാക്കുന്നത് ലക്ഷ്യമിട്ടുള്ള പരീക്ഷണ നടപടികളുടെ പുരോഗതി സംബന്ധിച്ച ഏറ്റവും പുതിയ വിവരങ്ങൾ രാഷ്ട്രപതിയെ ധരിപ്പിച്ചു. പ്രവർത്തനങ്ങളുടെ പുരോഗതിയിൽ സംതൃപ്തി രേഖപ്പെടുത്തിയ രാഷ്ട്രപതി കപ്പൽ നിർമ്മാണത്തിൽ സ്വയം പര്യാപ്തരാകുന്നതിനായി തദ്ദേശീയ സാങ്കേതിക കഴിവുകൾ വികസിപ്പിക്കുന്നതിന് ഇന്ത്യൻ നാവികസേനയും കൊച്ചിൻ ഷിപ്പിയാർഡ് നടത്തുന്ന പരിശ്രമങ്ങളെ അഭിനന്ദിച്ചു.
RRTN/SKY
(Visitor Counter : 79
പ്രധാനമന്ത്രിയുടെ ഓഫീസ്
കോവിഡ് പ്രതിരോധ കുത്തിവയ്പ്പിന്റെ 100% ആദ്യ ഡോസിന് ദേവഭൂമിയിലെ ജനങ്ങളെ പ്രധാനമന്ത്രി അഭിനന്ദിച്ചു
18 വയസ്സിനു മുകളിലുള്ളവർക്ക് കോവിഡ് 19 പ്രതിരോധ കുത്തിവെപ്പിന്റെ 100% ആദ്യ ഡോസ് നൽകിയതിന് പ്രധാനമന്ത്രി ശ്രീ നരേന്ദ്ര മോദി ദേവഭൂമിയിലെ ജനങ്ങളെ അഭിനന്ദിച്ചു. കോവിഡ് 19 നെതിരായ രാജ്യത്തിന്റെ പോരാട്ടത്തിൽ ഉത്തരാഖണ്ഡിന്റെ ഈ നേട്ടം വളരെ പ്രധാനമാണെന്നും പ്രധാനമന്ത്രി പറഞ്ഞു.
ഉത്തരാഖണ്ഡ് മുഖ്യമന്ത്രി ശ്രീ പുഷ്കർ സിംഗ് ധാമിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
" ദേവഭൂമിയിലെ ജനങ്ങൾക്ക് നിരവധി അഭിനന്ദനങ്ങൾ. കോവിഡിനെതിരായ രാജ്യത്തിന്റെ പോരാട്ടത്തിൽ ഉത്തരാഖണ്ഡിന്റെ ഈ നേട്ടം വളരെ പ്രധാനമാണ്. ആഗോള മഹാമാരിക്കെതിരെ പോരാടുന്നതിന് നമ്മുടെ പ്രതിരോധ കുത്തിവയ്പ്പ് യജ്ഞം ഏറ്റവും ഫലപ്രദമാകുമെന്ന് എനിക്ക് ഉറപ്പുണ്ട്, ഇതിൽ ജനങ്ങളുടെ പങ്കാളിത്തം നിർണായകമാണ്."
പ്രധാനമന്ത്രിയുടെ ഓഫീസ്
തായ്ലൻഡ് പ്രധാനമന്ത്രിയായി തിരഞ്ഞെടുക്കപ്പെട്ട ശ്രേത്ത തവിസിനെ പ്രധാനമന്ത്രി അഭിനന്ദിച്ചു
തായ്ലൻഡ് പ്രധാനമന്ത്രിയായി തിരഞ്ഞെടുക്കപ്പെട്ട ശ്രീ ശ്രേത്ത തവിസിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
“തായ്ലൻഡിന്റെ പ്രധാനമന്ത്രിയായി തിരഞ്ഞെടുക്കപ്പെട്ട തവിസിന് ഹൃദയം നിറഞ്ഞ അഭിനന്ദനങ്ങൾ. ഇന്ത്യ-തായ്ലൻഡ് ഉഭയകക്ഷി ബന്ധം ഉയർന്ന തലത്തിലേക്ക് കൊണ്ടുപോകുന്നതിന് താങ്കളുമായി അടുത്ത് പ്രവർത്തിക്കാൻ ഞാൻ ആഗ്രഹിക്കുന്നു."
ND
(
PIB Headquarters
തപാല് പരീക്ഷയ്ക്കുള്ള ഹാള് ടിക്കറ്റുകള്
കേരള പോസ്റ്റല് സര്ക്കിള് അടുത്ത മാസം 7-ാം തീയതി  ന് നടത്തുന്ന 'പോസ്റ്റുമാന് / മെയിന് ഗാര്ഡ്' പരീക്ഷയ്ക്കുള്ള ഹാള് ടിക്കറ്റുകള് തപാല് വകുപ്പിന്റെ ഔദ്യോഗിക വെബ്സൈറ്റായ www.keralapost.gov.in ല് നിന്നും പരീക്ഷാര്ത്ഥികള്ക്ക് ഡൗണ്ലോഡ് ചെയ്യാവുന്നതാണ്. കേരള സര്ക്കിള് ചീഫ് പോസ്റ്റ്മാസ്റ്റര് ജനറലിന്റെ ഓഫീസ് അറിയിച്ചതാണിത്.
(Visitor Counter : 25
പ്രധാനമന്ത്രിയുടെ ഓഫീസ്
ശ്രീ ഗുരു തേഗ് ബഹാദൂര് ജിക്ക് രക്തസാക്ഷി ദിനത്തില്  ശ്രദ്ധാഞ്ജലി അര്പ്പിച്ച് പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി, ശ്രീ ഗുരു തേഗ് ബഹാദൂര് ജിക്ക് രക്തസാക്ഷി ദിനത്തില് ശ്രദ്ധാഞ്ജലി അര്പ്പിച്ചു.
''ശ്രീ ഗുരു തേഗ് ബഹാദൂര് ജിയുടെ ജീവിതം ധൈര്യത്തിന്റെയും അനുകമ്പയുടെയും മികച്ച ഉദാഹരണമാണ്.
അദ്ദേഹത്തിന്റെ രക്തസാക്ഷി ദിനത്തില്, മഹാനായ ശ്രീ ഗുരു തേഗ് ബഹാദൂര് ജിയെ ഞാന് നമിക്കുകയും നീതിപൂര്വവും സമഗ്രവുമായ സമൂഹത്തിനായുള്ള അദ്ദേഹത്തിന്റെ കാഴ്ചപ്പാട് സ്മരിക്കുകയും ചെയ്യുന്നു.''- പ്രധാനമന്ത്രി ട്വീറ്റ് ചെയ്തു.
ധനകാര്യ മന്ത്രാലയം
ആസ്തി ഗുണനിലവാര അവലോകന പ്രക്രിയ ഉടൻ നടത്തണം: സാമ്പത്തിക സർവേ
 നടത്തണമെന്ന് സാമ്പത്തിക സർവേ നിർദ്ദേശിക്കുന്നു. 2020-21 ലെ സാമ്പത്തിക സർവേ കേന്ദ്ര ധനകാര്യ-കോർപ്പറേറ്റ് കാര്യ മന്ത്രി ശ്രീമതി നിർമല സീതാരാമൻ ഇന്ന് പാർലമെന്റിൽ വച്ചു.
സർവേ പ്രകാരം, വായ്പകൾ തിരിച്ചു പിടിക്കുന്നതിനുള്ള നിയമപരമായ അടിസ്ഥാന സൗകര്യങ്ങൾ ശക്തിപ്പെടുത്തേണ്ടതുണ്ട്. ആസ്തികൾ പുനക്രമീകരിക്കുന്നതിനുള്ള മാനദണ്ഡങ്ങളിൽ ഇളവ് വരുത്തുന്നതോടൊപ്പം, പുനഃക്രമീകരിച്ച ആസ്തികളെ മേലിൽ നിഷ്ക്രിയ ആസ്തികൾ  എന്ന് തരംതിരിക്കേണ്ടതില്ല. അതോടെ നിഷ്ക്രിയ ആസ്തികൾക്ക് പ്രത്യേക വ്യവസ്ഥകൾ ആവശ്യമായി വരില്ല.
ബാങ്ക് വായ്പകളുടെ നിലവിലുള്ള ഇളവുകൾ കോവിഡ്-19 മഹാമാരി കാരണം അനിവാര്യമായി വന്നതാണ്.